kardosdrur/scandi-wiki huggingface dataset:
Hans Erik Johnsen

Hans Erik Johnsen er klinisk professor på Aalborg Universitetshospital.

Uddannelse 
Hans Erik Johnsen bestod i 1976 den medicinske embedseksamen ved Aarhus Universitet, og året efter opnåede han guldmedalje i klinisk immunologi samme sted. Fem år senere, i 1982, modtog Hans Erik Johnsen den medicinske doktorgrad i immunologi. I 1989 fik han endvidere speciallægeanerkendelsen i Intern Medicin og Hæmologi.

Baggrund, karriere og videnskabelige bidrag 
Hans Erik Johnsen var indtil 1986 ansat ved Aarhus Kommunehospital og Marselisborg Hospital. Efter en kort ansættelse ved Rigshospitalet var han i perioden 1987 – 1988 Senior Fellow in Oncology ved The Fred Hutchinson Cancer Research Center på University of Washington i Seattle. Herefter vendte han hjem til Danmark med ansættelse ved Gentofte og Herlev Amtssygehus. Ved sidstnævnte blev han i 2004 professor i eksperimentel hæmatologi. Året efter blev Hans Erik Johnsen tilknyttet det daværende Aalborg Sygehus.

Hans Erik Johnsen er på Aalborg Universitetshospital tilknyttet følgende organisationer:

 Klinisk Institut
 Det Sundhedsvidenskabelige Fakultet

Her bedriver han forskning inden for den eksperimentelle kræftbehandling med fokus på:

Individuel Terapi Prædiktion af behandlingsrespons, hæmatologi, udvikling af maligne blodsygdomme, B celle udvikling, stamceller, myelomatose lymfomer, molekylær diagnostik og monoklonale gammopatier.

Denne forskning er udgivet i mere end 330 artikler bragt i videnskabelige tidsskrifter. Derudover har Hans Erik Johnsen bidraget til fem bøger.

Udover de videnskabelige formidlingskanaler når Hans Erik Johnsens forskning også ud til et bredere publikum, hvilket særligt gælder hans resultater vedrørende udvikling af individuel behandling til blandt andet leukæmipatienter. I 2014 kunne Hans Erik Johnsen på en konference afholdt af American Society of Hematology præsentere et gennembrud i denne forskning, der påviste, ”(…) at individuelle maligne tumorer har specifikke genudtryk.”

En sideeffekt af denne forskning er, at den ifølge Hans Erik Johnsen kan betragtes som en måde at imødegå de voldsomt stigende medicinudgifter, idet det individualiserede behandlingsforløb kun anvender netop de medicintyper, som forventes at have en gavnlig effekt.

I forlængelse af sin forskning har Hans Erik Johnsen arrangeret ph.d.-kurset Personalized Medicine in Cancer Research – The Scientific Methodology, Technologies, Infrastructure, Clinical Validation Trials and Implementation.

Hans Erik Johnsen modtog i 2001 et klinisk forskningsstipendium fra Novo Nordisk Fonden. I 2006 modtog han yderligere William Nielsens Fonds hædersgave på 100.000 kr. for ”(…) hans banebrydende arbejde inden for Det Europæiske Myelomatose Netværk samt for hans indsats inden for KOF-udvalget nedsat af Statens Sundhedsvidenskabelige Forskningsråd.”

Kilder 

Professorer fra Aalborg Universitet
Læger fra Danmark
Alumni fra Aarhus Universitet
Ansatte ved Aalborg Universitet
Krigsøkonomi

Krigsøkonomi betegner at en stor del af den økonomiske aktivitet i et land er indrettet til at tilgodese statens militære behov, f.eks. behov for produktion af krigsmateriel eller opretholdelse af en større hær. Det militære behov kan skyldes ønske om oprustning, krigsførelse, besættelse af andre stater eller forsvar af landets interesser.

Referencer

Se også 
 Sejrshave

Økonomi
Makroøkonomi
Nordens diplomatiske repræsentationer

Denne oversigt lister op udenrigske repræsentationer tilhørende de nordiske lande (Danmark, Finland, Island, Norge og Sverige).

De nordiske lande samarbejder tæt og Helsingforsaftalen regulerer det officielle samarbejde mellem de nordiske lande i Nordisk Råd og Nordisk Ministerråd. Aftalen indeholder rammebestemmelser for det konsulære samarbejdede mellem de nordiske udenrigsministerier og udenrigstjenester. I henhold til Helsingforsaftalen skal nordiske embedsmænd kunne hjælpe borgere fra anden nordiske lande dersom dette landet ikke har diplomatisk repræsentation på stedet.

Nogle steder har alle, eller nogle af de nordiske lande fælles repræsentationer. Eksempler er de nordiske landes ambassader i Berlin (alle de Nordiske lande), Nordens Hus i Yangon (Danmark, Finland, Norge og Sverige) og den nordiske ambassade i Dhaka (Danmark, Norge og Sverige).

Afrika

Amerika

Asien

Europa

Oceanien

Internationale organisationer

Notater

Se også 

 Udenrigsministeriet (Danmark)
 Utenriksdepartementet (Norge)
 Utrikesdepartementet (Sverige)

Referencer

Eksterne links 

 Utenriksdepartementet i Norge 

Diplomati
Diplomatiske repræsentationer
Finske myndigheder
Islandske myndigheder
Danmarks administration
Svenske myndigheder
Kalisz

Kalisz, tysk: Kalisch, er den næststørste by i Storpolens voivodskab i det centrale Polen. Byen havde 100.482 indbyggere i juni 2019. Administrativt er Kalisz en by med powiat status og dermed selvstændig fra det omgivende distrikt.

Historie 
Kalisz er en af Polens ældste byer, sandsynligvis identisk med Ptolemaios Kalisia. Kalisz var den første polske by som var med på romerenes kort, dengang med navnet Calisia. Den lå langs medvejen for ravtransporterne fra Østersøen mod syd. 1193 grundlagdes her et hertugdømme styret af Piast-slægten, fra 1305 forvandlet til ett voivodskab under den polske krone.

Fra Polens anden deling 1793 indtil 1807 var var byen en del af kongedømmet Preussen, derefter under hertugdømmet Warszawa under Napoleonkrigen. 1813 støttede byen en alliance mellem Aleksandr 1. af Rusland og Frederik Vilhelm 3. af Preussen om en fælles kamp mod Napoleon 1. af Frankrig. Fra 1815 til 1. verdenskrig var byen en del af det russiske Kongrespolen. 1835 gennemførte Rusland og Preussen her en fælles militærmanøvre, med over 60 000 deltagende soldater.

Under 1800-tallet lå byen nær den russiske grænse mod Preussen. På grund af dens udsatte beliggenhed blev store dele af byen under 1. verdenskrig ødelagt gennem tysk artilleribeskydning, men blev efter krigen genopført. Siden 1918 er byen en del af republikken Polen, med undtagelse for den nazistiske okupation 1939–1945, da byen tilhørte Reichsgau Wartheland.

Fran 1975 till 1998 var Kalisz residensstad i et eget voijvodskab, som omfattede mindre dela af nutidens Storpolens ogh Nedre Schlesiens voivodskab.

Næringsliv 
Byen er hovedkvarter for flere industriforetagender, blandt andet fødevareværkerne Winiary og Ziołopex samt jeans-mærket Big Star. Flyvemotorværkerne WSK-Kalisz og Pratt & Whitney Kalisz findes også i byen. Piano-fabrikken Calisia blev nedlagt i 2007.

Religion 

Kalisz er siden 1992 biskopsæde og hovedby i Kalisz stift i den Romerskkatolske kirke, som er hovedreligionen i området. Stiftet underordnet Poznańs ærkestift. Der findes en lille evangelisk menighed med omkring 300 medlemmer samt en luthersk evangelisk-augsburgsk menighed, en polsk-ortodoks menighed og en baptistkirke. Indtil de nazistiske deportationer fra 1940 havde byen en aktiv jødisk menighed.

Byer i Polen
Extremadura UD

Extremadura Unión Deportiva er et spansk fodboldhold med base i Almendralejo, i det autonome samfund Extremadura. Klubben er grundlagt i 2007, og spiller i Segunda División. Klubbens hjemmekampe bliver spillet på Estadio Francisco de la Hera .

Historie 
Extremadura Unión Deportiva blev grundlagt i 2007, da den eksisterende CF Extremadura-klub oplevede alvorlige økonomiske problemer, hvilket førte den til, at den gik konkurs tre år senere.

På kun tre sæsoner nåede klubben tredje division af spansk fodbold . Der sluttede klubben imidlertid som nummer 19 og sidste (på grund af AD Cerro de Reyes Badajoz Atlético trak sig fra turneringen) i sin første sæson, hvorfor de straks blev nedrykket.

Fem år senere, i 2016, rykkede Extremadura igen op i Segunda División B med en 2-0 samlet play-off-sejr over UB Conquense. I 2018 blev klubben for første gang forfremmet til Segunda División efter at have besejret FC Cartagena 1–0 sammenlagt i den sidste runde af slutspillet. I sin første sæson i Segunda División sluttede Extremadura som nummer 13.

Sæson til sæson 

 2 sæsoner i Segunda División
 3 sæsoner i Segunda División B
 6 sæsoner i Tercera División

Nuværende hold

Stadion 
Estadio Francisco de la Hera, Extremaduras hjemmebane, blev bygget i 1996 og har en kapacitet på 11.580.

Reservehold 
Extremadura UD B blev oprettet efter at have integreret San José Promesas i klubben i 2016. I sin første sæson spillede det med navnet Extremadura San José, før det skiftede til sit nuværende navn i den efterfølgende sæson.

Kvindehold 
Extremadura UD Femenino blev staret i juli 2017 efter at have integreret strukturen fra den tidligere Extremadura Femenino CF i klubben.

Referencer

Eksterne henvisninger 
 Officielt websted  (in Spanish)
 Futbolme holdprofil  (in Spanish)
 Futbolesta holdprofil (in Spanish)

Etableret i 2007
Fodboldklubber i Spanien
Stockholm bymur

Stockholm bymure () var et middelalderligt forsvarssystem omkring den svenske by Stockholm, der skulle beskytte byen mod angreb fra alle sider. Mens der kun vides ganske lidt om opførelsen af de ældste dele af bymuren, er de yngre bymure relativt veldokumenterede.

I Stockholm har der været to middelalderbymure: en ældre og indre, der blev bygget i slutningen af 1200-tallet eller begyndelsen af 1300-tallet, og en nyere, der blev opført i 1400- og 1500-tallet. De yngre forsvarsværker mistede deres strategiske betydning i 1600-tallet, hvor kanoner var blevet udbredt, og de blev gradvist nedrevet. En lille del af den nordlige del af disse mure er bevaret på Helgeandsholmen i Medeltidsmuseet.

Eksterne henvisninger 

Stockholms historie
Bymur
Bymure
Naturhistorisk Tidende

Naturhistorisk Tidende var et dansk populærvidenskabeligt tidsskrift, som blev udgivet fra 1937 til 1966 med nyhedsstof, populærvidenskabelige artikler, boganmeldelser, møde- og disputatsreferater, samt navne og noter inden for det naturhistoriske område. Tidsskriftet var "centralblad for botanik, fysiologi, geografi, geologi, zoologi og beslægtede videnskaber". 

Tidsskriftet blev startet i 1937 af geolog, dr.phil S.A. Andersen på baggrund af et ønske fra en kreds af yngre gymnasielærere, der underviste i naturhistoriske fag i provinsen og ønskede at holde deres faglige kontakt med universitetet og naturvidenskaben ved lige.

Andersen udgav bladet for egen regning og risiko i de første år, indtil en kreds af jævnaldrende studiekammerater i foreningen "Quum-Quam" i 1941 overtog udgivelse og redaktion. N. Fabritius Buchwald (1898-1986) tog over som redaktør og Andersen fortsatte som bidragsyder frem til den sidste udgivelse i 1966.

Fra starten var der 12 årlige udgivelser, men frekvensen blev på grund af stigende udgifter under Besættelsen halveret. Der blev hurtigt opnået en abonnementsskare på omkring 400, og kulminerede i 1948 med 601 abonnenter. Ved en opgørelse af abonnenterne i 1956 var over 75 % tilknyttet en højere læreanstalt, gymnasier, museer, biblioteker eller andre institutioner.

Interessenter og bidragsydere 
Tidsskriftets interessenter og bidragsydere varierede en smule gennem årene, men i tidsskriftets kolofon i 1958 står der, at Naturhistorisk Tidende blev "Udgivet med Støtte af Undervisningsministeriet, Foreningen for Gymnasiets og Seminariets Lærere i Geografi og Naturhistorie, Københavns Naturhistorie- og Geografilærerforening, Foreningen 'Dansk Natur — Dansk Skole' og med Bistand af dr.phil. S.A. Andersen, dr.phil. Anton Bruun, Viceskoleinspektør O. Bøgeskov-Jensen, professor dr.phil. M. Degerbøl, professor, dr.phil. Kai Gram, dr.phil Helge Gry, Statsgeolog, dr.phil Sigurd Hansen, skoleinspektør Jørgen J. Jørgensen, professor, dr.phil D. Müller, Afdelingsleder, Mag.scient. J.R. Pfaff og Lektor Johs. Reumert". 

Ud over ovennævnte bidrog desuden en lang række andre fagfolk inden for den naturhistoriske og akademiske verden med forskellige artikler gennem årene.

Redaktører 
 1937-1941 S.A. Andersen, geolog, dr.phil (1901-1969)
 1941-1966 N. Fabritius Buchwald, professor, plantepatolog og mykolog (1898-1986)

Henvisninger 

Etableret i 1937
Ophørt i 1966
Tidsskrifter fra Danmark
Konrad Seusenhofer

Konrad Seusenhofer (død 30. august 1517, Innsbruck, Tirol) var en ledende østrigsk tøjmester og rustningsmager, der arbejdede for kejser Maximilian 1.

I 1514 præsenterede Maximilian 1. en rustning til Henrik 8. af England, der inkluderede en usædvanlig hornhjelm eller armet, hvilket senere blev valgt som symbol for Royal Armouries i Leeds. Seusenhofer fremstillede yderligere tre rustninger med i et lignende design, men kun den rustning som blev givet til Maximilians barnebarn, den fremtidige Karl 5., er bevaret, og den befinder sig i Wien.
Henrik 8.'s rustning er heller ikke bevaret. Hjelmens usædvanlige udformning gør at man mener, at den muligvis blev ejet af hofnarren Will Somers. Oprindeligt havde hjelmen forsølvede paneler, der var sat oven på fløjlsstof.

Referencer

Eksterne henvisninger 

 More information about the Seusenhofer armour given to Maximilian's grandson

Personer fra Østrig
Yacine Messaoudi

Yacine Messaoudi (født den 16. september 1981) er en håndboldtræner fra Frankrig, der til daglig er cheftræner for den franske ligaklub Paris 92. Han har tidligere været hos  Chartres Métropole handball og været cheftræner for Metz Handball's U/19-hold.

Kilder 

Håndboldtrænere fra Frankrig
Mads Conrad-Petersen

Mads Conrad-Petersen (født 12. januar 1988) er en dansk badmintonspiller. Han vandt guldmedaljen ved det europæisk mesterskab i 2016 i herrens dobbeltbegivenhed, der blev vundet sammen med Mads Pieler Kolding. Han var også en del af det danske landshold, der vandt Thomas Cup i 2016.

Referencer

Eksterne henvisninger 
 

Badmintonspillere fra Danmark
Mads Pieler Kolding

Mads Pieler Kolding (født 27. januar 1988) er en dansk badmintonspiller, der har specialiseret sig i doubler. Han vandt guldmedaljen ved det europæisk mesterskab i 2016 i herrenes dobbeltarrangement i samarbejde med Mads Conrad-Petersen. Han var også en del af det danske landshold, der vandt Thomas Cup 2016.

Referencer

Eksterne henvisninger 
 

Personer fra Holbæk
Badmintonspillere fra Danmark
Mette Poulsen

Mette Poulsen (født 14. juni 1993) er en dansk badmintonspiller. Hun vandt guldmedalje i pigenes double ved det europæisk juniormesterskab i 2011, og bronzemedalje i damesingle ved det europæisk mesterskab 2017. Poulsen hjalp landsholdet med at vinde det europæiske mesterskab for kvinder i 2014, 2016 og 2020.

Referencer

Eksterne henvisninger 
 

Badmintonspillere fra Danmark
Personer fra Næstved
Eva Ravnbøl

Eva Ravnbøl (født 6. juni 1965 i Gentofte) er en dansk journalist, korrespondent og forfatter. Hun har siden 1990 haft bopæl i Rom, og fra 2011 været freelance researcher, reporter og korrespondent for TV 2 og TV 2 News.

I perioden 1995 til 2001 var hun i 30 programmer på TV 2 vært på madprogrammet Pasta Plus.

Fra 2010 har hun skrevet weekendguides og artikler til Politikens tillæg “Vi Rejser“ og webguiden Turen går til Rom.

Referencer

Eksterne henvisninger 
 Eva Ravnbøls websted 
 Eva Ravnbøl  hos TV 2
 
 

Personer fra Gentofte
Journalister fra Danmark
Kogebogsforfattere fra Danmark
Gabriela Stoeva

Gabriela Stoeva (bulgarsk: Габриела Стоева; født 15. juli 1994) er en bulgarske badmintonspiller, der har specialiseret sig i doubler. Hendes nuværende partner er hendes yngre søster, Stefani Stoeva. Søstrene har vundet nogle titler, herunder guldmedaljer i de europæiske lege 2015 og ved det europæisk mesterskab i 2018.

Referencer

Eksterne henvisninger 
 

Badmintonspillere fra Bulgarien
Stefani Stoeva

Stefani Stoeva (bulgarsk: Стефани Стоева; født 23. september 1995) er en bulgarsk badmintonspiller, der har specialiseret sig i doubler. Hendes nuværende partner er hendes ældre søster, Gabriela Stoeva. Søstrene har vundet nogle titler, herunder guldmedaljer i de europæiske lege 2015 og ved det europæisk mesterskab i 2018.  Stefani Stoeva har også vundet nogle individuelle titler i konkurrence for kvindesingle.

Referencer

Eksterne henvisninger 
 

Badmintonspillere fra Bulgarien
Mathias Christiansen

Mathias Christiansen (born 20. februar 1994) er en dansk badmintonspiller. Han har siden 2013 boet i København.

Han er sponsoreret af Yonex.

Opvækst 
Christiansen er født på Bornholm.

Referencer

Eksterne henvisninger 
 

Badmintonspillere fra Danmark
Deltagere for Danmark ved sommer-OL 2020
Badmintonspillere ved sommer-OL 2020
Fejlslagen stat

Fejlslagen stat er en stater, der politisk, socialt, militært eller økonomisk (eller en kombination af disse faktorer) er ude af stand til at stå på egne ben. Ofte anvendes begrebet i forhold til tidligere kolonier, der typisk blev skabt ved diverse konferencer blandt kolonimagterne uden hensyntagen til det geografiske områdes sociale, religiøse, etniske og økonomiske sammenhængskraft. Typiske eksempler kunne være Sudan, der senere er delt i 2 selvstændige lande.

Begrebet "fejlslagen stat" er ikke fast defineret, men anvendes typisk indenfor statsvidenskab og politik i løsere betydninger.

I nyere tid (primært efter opløsningen af Sovjetunionen i 1991 samt finanskrisen i 2008-10) er begrebet også populært og politisk brugt om visse europæiske lande.

Det bedste eksempler er Tjekkoslovakiet, der efter folkeafstemning og fredeligt deltes i de 2 lande Tjekkiet og Slovakiet.

Desuden er begrebet brugt om fx Italien, der økonomisk, kulturelt og socialt har meget store forskelle mellem nord og syd og ikke i sin 150-årige eksistens har været i stand til at overvinde disse. Efter finanskrisen 2008-10 blev begrebet også brugt om Grækenland pga. landets manglende evne efter sin dannelse i 1824 til at skabe en bæredygtig økonomi og erhvervsstruktur.

Begrebet bruges typisk kun om "nye" lande - dvs. lande skabt efter Napoleonskrigene.

Styreformer
Økonomisk udvikling
Maxwell-Boltzmann-fordelingen

Maxwell-Boltzmann-fordelingen beskriver hastigheds- og fartfordelingen af partiklerne i en idealgas i termisk ligevægt jf. den kinetiske gasteori. Fordelingen af fart  er givet ved:

hvor  er gassens temperatur,  er Boltzmanns konstant, og  er en enkelt partikels masse. Hvis en tilfældig partikel i gassen udvælges, er sandsynligheden for, at den har en fart i intervallet  til  altså givet ved .

Udledning 
Siden partiklerne i en idealgas ikke interagerer med hinanden udover ved elastiske sammenstød, er deres energi  blot lig med deres kinetiske energi

hvor  er hastigheden.

Hastighedsfordeling 
Jf. Boltzmann-fordelingen må fordelingen af kinetisk energi følge en eksponentialfunktion:

Da 

for hver retning ,  og , er fordelingsfunktionen altså en funktion af tre variable:

Det ses, at fordelingen er fordelt sfærisk symmetrisk omkring 0 som en normalfordeling, hvilket vil sige, at partiklerne ikke bevæger sig i en foretrukken retning. For at normere fordelingen skal integralet give 1:

Da det gaussiske integrale er

må det for fordelingsfunktionen gælde:

Dermed er fordelingsfunktionen for hastigheder

Det ses desuden, at fordelingen flader ud, jo højere temperaturen bliver.

Fartfordelingen 

For at finde fartfordelingen skal hastighedernes retninger integreres væk. Pga. symmetrien kan sfæriske koordinater med fordel bruges:

Her er  rumvinklen. Integralet over rumvinklen er , så fartfordelingen bliver

I modsætning til hastighedsfordelingen er fartfordelingen altså ikke symmetrisk omkring 0.

Kildehenvisninger 

 

Statistisk mekanik
Dårarnas julafton

Dårarnas Julafton er et kassettebånd af den svenske musiker og komponist Errol Norstedt fra 1988.

Kassetten indeholder sange med forskellige fiktive karakterer og bands, der normalt findes på Errol Norstedts CD'er og kassetter, og mellem sangene er der sketcher og monologer med primært E. Hitler.

På kassetten findes sangen "Ute På Vischan" som endte på Svensktoppen med Lasse Stefanz.

"Ain't Gonna Be No Shooting" har en alternativ version på kassetten Eddie's Garderob ved navn "Ah Libbi-Labbi Kompa-Ronka" fra 1994.

"En Tråkig Jul Utan Dig" fik en ny optagelse med engelsk tekst på pladen Scoop fra 2001.

Spor 
Side A

 "Slicka Fitta" - 03:02 (Frisse Frisén & Luftwaffe)
 "Ute På Vischan" - 03:07 (Börje Lundin)
 "Oh Why Do I Love You?" - 02:26 (Eddie Meduza)
 "Let Go My Baby" - 02:31 - (Roy Gutt)
 "Someone Shot My Daddy" - 03:35 (Blues For Money)
 "Jag Är Bög, Jag Är Bög" - 03:22 (Greve von Boegroeff)
"Fittor I Alaska" (sketch) - 01:35

Side B

 "Ain't Gonna Be No Shooting" - 02:32 (Roy Gutt)
 "Ja' Vill Ha Öl" - 03:13 (Frisse Frisén & Luftwaffe)
 "Blues In The Morning" - 03:07 (Blues For Money)
 "Ronk-Ronk-Ronka Kuk" - 02:45 (Mannfred Willes)

Bonussange:

 "Cherokee Indians" - 03:52
 "Pelle Perverts Passioner" - 03:15
 "En Tråkig Jul Utan Dig" - 03:02

Sangtitler på dansk 

 Slicka Fitta - Slikke Fisse.
 Ute På Vischan - Ude På Landet.
 Jag Är Bög, Jag Är Bög -  Jeg Er Bøsse,  Jeg Er Bøsse.
 Ja' Vill Ha Öl! -  Jeg Vil Ha Øl!
 Ronk, Ronk, Ronka Kuk - Spill, Spill, Spille Pik.
 En Tråkig Jul Utan Dig - En Kedelig Jul Uden Dig.

Referencer

Eksterne henvisninger 
Eddies Himmel på Luftkaffe.se, hentet d. 18 marts 2020
Swemusic  på Swemusic.se, hentet d. 18 marts 2020
Dårarnas Julafton  på Spotify, hentet d. 18 marts 2020

Eddie Meduza-album
Album fra 1988
Julealbum
Idiotlåtar

Idiotlåtar er et kassettebånd af Errol Norstedt fra 1989, hvor han primært bruger pseudonymet E. Hitler & Luftwaffe.

De fleste af sangene er humoristiske, men også den instrumental "Heja Ingmar" og de seriøse sange på engelsk "Jaqueline, Jaqueline" og "Rolling Down The Highway" er inkluderet.

Sangen "Tillbaks Till Hawaii" har en alternativ version med på det posthumt udgivne album Dragspelsrock fra 2005. I modsætning til originalen så er det på Dragspelsrock uden kønsord.

På "Tibetansk Runkarsång" synger Errol Norstedts ven Jan-Åke Fröidh.

Sangen "Vacker Folksång" er en parodie på Woody Guthrie.

Spor 
Side A

 "Pitten Står, Pitten Står, Pitten Flaxar Och Pitten Står" - 03:30
 "Bert Fjärt I Studion" - 04:06
 "Far På Vången" 02:32
 "Meduziansk Essens" - 00:56
 "Vacker Folksång" - 02:37
 "Dom E Kueksuegere" - 03:45
 "Världens Största Kuk" - 03:17
 "Tibetansk Runkarsång" - 00:48
 "Partikonferens" - 01:08
 "Hallå Där, Jag Protesterar" - 03:34
 "Intelligent Improvisation" - 01:18
 "På Gottlannd" - 03:39

Side B

 "Tillbaks Till Hawaii" - 02:43
 "Stanley & Livingstone" - 02:56
 "Adrian I Dalastudion" - 05:17
 "Västgötaskôj" - 01:13
 "Balle I Dalarna" - 03:25
 "Mora-Morakniv" - 02:30
 "Ännu Ett Runk" - 02:32
 "Jaqueline, Jaqueline" - 03:10
 "Rolling Down The Highway" - 03:28
 "Heja Ingmar" - 02:14
 "De' Va' Ett Jävla Liv" - 02:53

Sangtitler på dansk 

 Pitten Står, Pitten Står, Pitten Flaxar Och Pitten Står - Pikken Står, Pikken Står, Pikken Basker Og Pikken Står.
 Bert Fjärt I Studion - Bert Fjært I Studiet.
 Far På Vången - Far På Engen ("Vången" er skånsk for engen).
 Vacker Folksång - Smuk Folkesang.
 Dom E' Kueksuegere - De Er Piksuttere.
 Världens Största Kuk - Verdens Største Pik.
 Tibetansk Runkarsång - Tibetansk Spillesang.
 Partikonferens - Partikonference.
 Hallå Där, Jag Protesterar! - Hej Der, Jeg Protesterer!
 Tillbaks Till Hawaii - Tilbage Til Hawaii.
 Adrian I Dalastudion - Adrian I Dalastudiet.
 Västgötaskôj - Västgötasjov.
 Balle I Dalarna - Bold I Dalarna.
 Ännu Ett Runk - Endnu Et Spill.
 De' Va' Ett Jävla Liv - Det Er Et Fandens Postyr.

Referencer 
Eddie Meduza-album
Album fra 1989

Eksterne henvisninger 

Eddies Himmel på Luftkaffe.se, hentet d. 18 marts 2020
Swemusic på Swemusic.se, hentet d. 18 marts 2020
Idiotlåtar på Spotify, hentet d. 18 marts 2020